text: DF stemmer nej til kunst på sygehus
  21 januar 2014 kl. 06.30
  Dansk Folkeparti mener, det er ren frås, at bruge tre millioner kroner til kunst på Aabenraa Sygehus.
  På regionsrådsmødet i mandags stemte Dansk Folkeparti, som de eneste, nej til at udsmykke Aabenraa Sygehus med kunst til tre millioner kroner.
  - Det er ikke lang tid siden, at de øvrige politikere talte om mådehold i valgdebatten. Nu vælger de så at lade millionerne rulle til kunst. Det er ren frås, siger Peter Kofod Poulsen fra Dansk Folkeparti til TV SYD.
  En af dem, der stemte for, er SF?eren Ida Damborg.
  - Hvor er vi henne, hvis vi ikke kan bruge 3 millioner ud af et budget på 1,7 milliarder på kunst? Kunsten har jo mange funktioner, og vi skal tænke på, at vi bygger et sygehus, vi skal bruge de næste 50 år, siger Ida Damborg til TV SYD.
  Se tv fra mødet her
  